पर्यावरण जागरूकता के लिए निकाली रैली, ग्रामीणों के दांतों की जांच की
नागदा | स्वामी विवेकानंद सरकारी कॉलेज की एनएसएस इकाई का सात दिवसीय विशेष शिविर गांव बिरियाखेड़ी में चल रहा है। बुधवार को शिविर में स्वयं सेवकों द्वारा गांव में रैली निकालकर ग्रामीणों को पर्यावरण के प्रति जागरूक किया। साथ ही मादक पदार्थों से होने वाली बीमारियों के बारे में बताकर व्यसन मुक्त होने का संकल्प दिलाया। शिविर में डॉ. निखिल सोनी ने ग्रामीणों व स्वयंसेवकों के दांतों की जांच कर उपचार किया। डॉ. भुवनेश मिश्र ने कैश लेस बैकिंग व्यवस्था व डॉ. मंसूर खान ने व्यक्तित्व विकास की जानकारी दी। स्वयं सेवकों ने पौधारोपण किया। संचालन डॉ. संगीता कोलावत ने किया। आभार डॉ. अनिता मालवीय ने माना।
hin_Deva hin_Deva